Plamenná hmlovina

Plamenná hmlovina alebo NGC 2024 je emisná hmlovina v súhvezdí Orión, ktorú objavil britsko-nemecký astronóm William Herschel 1. januára 1786.

Nachádza sa v blízkosti hviezdy Alnitak, ktorej ultrafialové žiarenie pravdepodobne budí k žiareniu aj samotnú hmlovinu. Podľa iných zdrojov vodík v hmlovine ionizuje kopa horúcich mladých hviezd ukrytých za prachovým mračnom, ale viditeľných na infračervených snímkach. Dramatické tmavé pásy v hmlovine sú tvorené prachom. Kombinácia tmavých prachových pásov a žiarivočervených oblastí vodíka dodáva hmlovine plamenný vzhľad.

Pozri aj 
 Zoznam NGC objektov

Súhvezdie Orión
2024
Emisné hmloviny
Astronomické objekty objavené v roku 1786
Gouldov pás